 Maxkamadda Gobolka Saaxil oo muddaba gacanta ku haysay kiiska eedaysanayaashaa, isla markaana dhawaan gebagabaysay dacwadda kiiskaas oo ay muddo ku dhagaysanaysay Xabsiga Degmada Mandheera, ayaa maanta si rasmiya ugu dhawaaqday xukun ay ku ridday 5 Nin oo ka mid ah 9 nin oo dilka Taliyihii qaybta 12-aad loo haystay, kuwaas oo ay Maxkamaddu dil ku xukuntay 2 ka mid ah oo kala ah Cabdifataax Muuse Yuusuf oo ahaa Taliyihii Sirdoonka Somaliland ee Gobolka Sool iyo Maxamed Axmed Abgaalaw, sidoo kale waxa ay Maxkamaddu dil ku xukuntay Cabdirashiid Yuusuf Buraale oo maqane ah ama aan gacanta Somaliland weli ku jirin. 